கேள்வி: மகாராஜபுரம் விஸ்வநாதர் பற்றி தகவல் சொல்.
பதில்: மகாராஜபுரம் விசுவநாத ஐயர் (''Maharajapuram Viswanatha Iyer''; 1896 – ஏப்ரல் 1970) புகழ்பெற்ற கருநாடக இசைக் கலைஞர்களில் ஒருவராவார். சங்கீத கலாநிதி, சங்கீத பூபதி உள்ளிட்ட பல விருதுகள் பெற்றவர். பழம்பெரும் நடிகரும் பாடகருமான மகாராஜபுரம் கிருஷ்ணமூர்த்தி இவரின் இளைய சகோதரர் ஆவார்.
கேள்வி: மகாராஜபுரம் விஸ்வநாதர் - இசைப் பயிற்சி பற்றி தகவல் சொல்.
பதில்: தொடக்கத்தில் உமையாள்புரம் சுவாமிநாத ஐயர் இசை பயின்றார். சுவாமிநாதர் மகா வைத்தியநாதரின் நேரடி மாணாக்கராவார். இந்த மகா வைத்தியநாதர், தியாகராஜரின் நேரடி மாணாக்கர் ஒருவரிடமிருந்து இசை கற்றவர். ஆகவே விசுவநாதர் தியாகராஜரின் இசைப்பரம்பரையில் ஐந்தாவது சந்ததியினராவார்.
கேள்வி: மகாராஜபுரம் விஸ்வநாதர் - அறக்கட்டளை பற்றி தகவல் சொல்.
பதில்: மகாராஜபுரம் விசுவநாதர் நினைவாக அவர் பெயரில் ஒரு அறக்கட்டளை அவரது பேரனான மகாராஜபுரம் ஸ்ரீநிவாசனால் நிறுவப்பட்டுள்ளது. ஆண்டுதோறும் தேர்ந்தெடுக்கப்பட்ட இசைக்கலைஞர்களுக்கு இந்த அறக்கட்டளை சார்பில் தங்கப்பதக்கமும் 20 ஆயிரம் ரூபா பணமுடிப்பும் கொண்ட ஒரு விருது வழங்கப்படுகிறது.[http://www.chennailivenews.com/Music/Classical/20125725085732/Maharajapuram-Viswanatha-Iyer-award.aspx Maharajapuram Viswanatha Iyer award]
கேள்வி: மகாராஜபுரம் விஸ்வநாதர் - யாழ்ப்பாணத்தில் வரவேற்பு பற்றி தகவல் சொல்.
பதில்: இலங்கை, யாழ்ப்பாணம் இராமநாதன் நுண்கலைக் கல்லூரி தொடங்கப்பட்டபோது விசுவநாதர் விழாவுக்குத் தலைமை தாங்க யாழ்ப்பாணம் சென்றார். கல்லூரியின் அதிபராக இருக்கும்படி அவரை வேண்டினர். ஆயினும் அவர் தான் சென்னை திரும்பவேண்டும் எனக் கூறி தனது மகனும் சங்கீத வித்துவானுமாகிய மகாராஜபுரம் சந்தானம் அங்கே பணியில் அமர்த்தினார். மகாராஜபுரம் சந்தானம் கல்லூரியின் முதலாவது அதிபராக நியமிக்கப்பட்டார்.[https://web.archive.org/web/20140830140900/https://www.thehindu.com/todays-paper/tp-national/can-the-musical-bridge-across-palk-strait-be-rebuilt/article5472076.ece Can the musical bridge across Palk Strait be rebuilt?]